**Ministru kabineta noteikumu projekta “Lauksaimniecības dzīvnieku šķirnes apstiprināšanas un reģistrēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 5. panta otrās daļas 4. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Dzīvnieku audzēšanas un ciltsdarba likuma (Latvijas Vēstnesis, 2018, 210.nr.) (turpmāk – likums) Pārejas noteikumu 2. punktu Ministru kabineta 2011. gada 21. jūnija noteikumi Nr. 475 “Lauksaimniecības dzīvnieku šķirnes apstiprināšanas un reģistrācijas kārtība” (turpmāk – noteikumi Nr. 475), kuri līdz šim regulēja dzīvnieku jauno šķirņu apstiprināšanas un reģistrēšanas kārtību, ar 2019. gada 1. martu ir zaudējuši spēku. Tāpēc sagatavots jauns Ministru kabineta noteikumu projekts „Lauksaimniecības dzīvnieku šķirnes apstiprināšanas un reģistrēšanas kārtība” (turpmāk – noteikumu projekts). Līdz šim brīdim neviena jauna lauksaimniecības dzīvnieku šķirne Latvijā nav izveidota, apstiprināta un reģistrēta. Noteikumu projekts neparedz izmaiņas lauksaimniecības dzīvnieku šķirnes apstiprināšanas un reģistrēšanas līdzšinējā tiesiskajā regulējumā. Noteikumu projekts tiek precizēts atbilstoši likumā lietotajai terminoloģijai. Noteikumu projektā, tāpat kā noteikumos Nr. 475, noteikts, ka jaunu lauksaimniecības dzīvnieku šķirni apstiprina un reģistrē Lauksaimniecības datu centra (turpmāk – datu centrs) izveidota komisija. Lai apstiprinātu un reģistrētu jauno šķirni, datu centrā tāpat kā līdz šim būs jāiesniedz iesniegums un informācija par jaunās šķirnes izveidošanu, audzēšanas metodēm, produktivitāti un citiem rādītājiem, kas noteikti noteikumu projektā. Tāpat kā noteikumos Nr. 475, arī noteikumu projektā ir noteikts, kā tiek izvērtēta jaunā šķirne, kā arī noteikta kārtība, kādā tiks pieņemts lēmums un lauksaimniecības dzīvnieku šķirņu reģistrā tiks reģistrēta jauna Latvijā izveidotu lauksaimniecības dzīvnieku šķirne. Viens no nosacījumiem – minimālais jaunās šķirnes dzīvnieku skaits, pamatojoties uz Latvijas Lauksaimniecības universitātes zinātnieku veiktajiem aprēķiniem, ir mainīts salīdzinājumā ar noteikumos Nr. 475 noteikto. Noteikumu projektā vientipisku šķirnes īpatņu skaits ar šķirnei raksturīgām pazīmēm paredzēts ne mazāks par 1000 sieviešu un 50 vīriešu kārtas īpatņiem reproduktīvā vecumā. Šis dzīvnieku daudzums atbilst efektīvās populācijas apjomam, kurā netiek pieļauts inbrīdings (radniecisku īpatņu – brāļu un māsu, vecāku un pēcnācēju utt. – savstarpēja apaugļošanās). |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Latvijas Lauksaimniecības universitāte un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz šķirnes lauksaimniecības dzīvnieku audzētāju biedrībām. Šobrīd valstī ir 15 šķirnes lauksaimniecības dzīvnieku audzētāju biedrību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar**.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. Noteikumu projekta elektroniska saskaņošana ar Lauksaimnieku organizāciju sadarbības padomi un Zemnieku saeimu, Latvijas Lauksaimniecības universitāti un Lauksaimniecības datu centru. |
| 2. | Sabiedrības līdzdalība projekta izstrādē | Informācija par noteikumu projektu 14.02.2019. tika ievietota tīmekļvietnē [www.zm.gov.lv](http://www.zm.gov.lv), kā arī notikusi noteikumu projekta elektroniska saskaņošana ar Latvijas Lauksaimniecības universitāti, Lauksaimniecības datu centru, Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Iebildumi netika saņemti. Latvijas Lauksaimniecības universitātes izteiktie priekšlikumi ņemti vērā. Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauksaimniecības datu centrs un Latvijas Lauksaimniecības universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav. |

Zemkopības ministrs  K. Gerhards

Želtkovska 67027039

anna.zeltkovska@zm.gov.lv